text: Massevis af cigaretter stjålet i Horsens
  13 marts 2013 kl. 10.05
  I går eftermiddags fik to forskellige Rema 1000-butikker stjålet cigaretter for tusindvis af kroner.
  Der blev cigaretter for ca. 19.000 kr, da tre personer i går ved middagstid gik ind på lageret hos en Rema 1000 i Horsens.
  - De er tilsyneladende bare gået ind på lageret og har taget varerne, fortæller vicepolitiinspektør Lars Peter Madsen fra Sydøstjyllands Politi til Horsens Folkeblad.
  Vidner har set de tre tyveknægte køre fra stedet i en mørk firehjulstrækker.
  Det drejer sig om en yngre mand med udenlandsk udseende, en ældre mand og en yngre dansk pige med lyst hår.
  Lidt senere gik det ud over en anden Rema 1000 i Horsens. Politiet regner med, at det er de samme tyveknægte. De stjal her en kasse med 10.000-15.000 cigaretter fra et lad på en lastbil, mens chaufføren var inde i butikken.
  